ประจำเดือนแฟนมาวันที่25 กพ หมดวันที่1 มีค และ ทานยาคุมฉุกเฉินเลย วันที่21 22 23 แบบกระปริบกระปรอย โดยว่าที่ 21 22 ตรวจครรภ์แล้ว พบ1ขีด ต่อมา วันที่25กะบ29 มีค มีเลือดออกกระปริบกระปรอยอีก จึงตรวจในวันที่27 และ31 อีกครั้ง ปรากฏ ว่ายังขึ้นขีดเดียวอยู่ ปกติเเล้ว ปจด ของแฟนผมต้องมา25มีค จนถึงตอนนี้ก็ยังไม่มา แบบนี้ท้องไหมครับ
สวัสดีค่ะ การรับประทานยาคุมกำเนิดฉุกเฉินเป็นวิธีการคุมกำเนิดหลังมีเพศสัมพันธ์ไปแล้ว มีประสิทธิภาพอยู่ประมาณ 85-95% ขึ้นกับวิธีการใช้และกินช้าเกินไปหรือไม่ เป็นวิธีการที่ไม่แนะนำในทางการแพทย์เนื่องจากประสิทธิภาพต่่ำกว่าการคุมกำเนิดชนิดอื่น และมีผลข้างเคียงได้มากเช่น-เลือดออกผิดปกติจากช่องคลอด ซึ่งเจอได้ค่อนข้างบ่อย-ประจำเดือนมาคลาดเคลื่อน-คัดตึงเต้านม-คลื่นไส้ อาเจียนแต่อย่างไรก็ตามผลข้างเคียงของยาคุมกำเนิดฉุกเฉินจะค่อยๆหายไป ไม่อยู่นานเป็นเดือน ดังนั้นหากกินยาคุมมาเกือบ 1 เดือนแล้ว คือกินวันที่ 1 มีค. แต่ไม่นานมานี้ยังมีเลือดออกกระปริดกระปรอยทางช่องคลอดที่ลักษณะไม่ใช่ประจำเดือน แล้วประจำเดือนมาช้าคือช้ากว่า 35 วันนับจากประจำเดือนครั้งก่อน อันนี้น่าจะมีความผิดปกติต้องไปหาสาเหตุเพิ่มเติม ซึ่งอาจเกิดได้จาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-การติดเชื้อบริเวณช่องคลอด ปากมดลูก ในมดลูก-มีเนื้องอกมดลูก หรือก้อนเนื้อที่ปากมดลูกแนะนำไปพบสูตินรีแพทย์ แพทย์อาจตรวจการตั้งครรภ์ที่รพ.เพื่อยืนยัน หากไม่มีการตั้งครรภ์จริง คงต้องไปหาสาเหตุเลือดออกผิดปกติทางช่องคลอดดังกล่าวไปด้วยการตรวจภายในร่วมกับอัลตราซาวน์หน้าท้องค่ะ ระหว่างนี้ไม่ควรซื้อยาปรับฮอร์โมนอะไรมากินเอง งดการมีเพศสัมพันธ์ไปก่อน